Darjah Yang Mulia Setia Mahkota Malaysia

Darjah Yang Mulia Setia Mahkota Malaysia ialah salah satu set darjah kebesaran negara di Malaysia. Ia anugerah kebesaran keempat tertinggi dalam senarai darjah kebesaran persekutuan Malaysia.

Ia dikeluarkan mengikut penetapan Statut Darjah Yang Mulia Setia Mahkota Malaysia. Watikah penganugerahan ditandatangani oleh pendaftar darjah dan menteri darjah untuk memastikan ketulenan watikah yang dikeluarkan, sebelum ditandatangani Yang di-Pertuan Agong.

Darjah ini mempunyai tiga pangkat.

Senarai

Pangkat Pertama - Seri Setia Mahkota
Seri Setia Mahkota (S.S.M.) dikurniakan kepada mereka yang telah banyak berbuat jasa yang cemerlang kepada negara dengan penuh tanggungjawab dan berpengaruh serta bertaraf tinggi kedudukannya. Penerima darjah kebesaran ini membawa gelaran 'Tun' bagi lelaki dan wanita, manakala isteri penerima pula bergelar 'Toh Puan'.

 Pangkat Kedua - Panglima Setia Mahkota 
Panglima Setia Mahkota (P.S.M.) dikurniakan kepada mereka yang mempunyai taraf kedudukan yang tinggi serta terkenal kerana khidmat cemerlang kepada negara dalam apa jua lapangan. Penerima darjah kebesaran ini membawa gelaran 'Tan Sri' bagi lelaki dan wanita, manakala isteri penerima pula bergelar 'Puan Sri'.

 Pangkat Ketiga - Johan Setia Mahkota 
Johan Setia Mahkota (J.S.M.) dikurniakan kepada mereka yang tinggi taraf kedudukan dan telah membuat jasa cemerlang kepada negara. Penerima tidak membawa sebarang gelaran.

 Isu dan perkembangan 

 Menteri Darjah 
Mantan Timbalan Perdana Menteri Malaysia, Musa Hitam telah dilantik sebagai menteri darjah bagi darjah ini. Beliau dilantik oleh Yang di-Pertuan Agong, Sultan Ibrahim untuk berkhidmat bermula 13 September 2024 dan akan berkhidmat selama tiga tahun, sehingga 12 September 2027.

 Rujukan 

 Pautan luar 
 Untuk gambar dan pingat dan darjat yang lain.

Kategori:Darjah Kebesaran Persekutuan
Kategori:Penubuhan 1966 di Malaysia
Kategori:Penerima Darjah Yang Mulia Setia Mahkota Malaysia